
                  În temeiul prevederilor art. 31 din Legea-cadru nr. 153/2017 privind salarizarea unitară a personalului plătit din fonduri publice, art. 68 și 86 din Regulamentul -cadru privind organizarea si dezvoltarea carierei personalului contractual din sectorul bugetar plătit din fonduri publice aprobat prin Hotărârea nr. 1336/2022 și Legea nr. 53/2003 – Codul Muncii, republicată cu modificările și completările ulterioare,
                  Serviciul de Pază a Obiectivelor de Interes Județean Mureș organizează examen de promovare în treapta profesională imediat superioară a personalului contractual, în data de 28 mai 2025, la sediul instituției din Tg Mureș, str. Călărașilor, nr. 46, astfel:

     I. Ora 09:00 - examen de promovare în treapta profesională imediat superioară a personalului contractual încadrat în funcția de operator dispecer tr. III din cadrul Serviciului Informatică, Administrativ, Dispecerat și Pregătire Profesională.

                   Pentru a participa la examenul de promovare, candidaţii trebuie să îndeplinească următoarele condiţii:
· să aibă cel puţin 3 ani vechime în treapta  din care promovează;
· sa fi obţinut calificativul „foarte bine” la evaluarea performanţelor profesionale individuale cel puţin de două ori în ultimii 3 ani, în care aceştia s-au aflat în activitate.

                   Examenul de promovare constă în susținerea unei probe scrise.

                  Dosarul de înscriere la examen se va depune la sediul Serviciului de Paza a Obiectivelor de Interes Județean Mureș din Tg. Mureș str. Calarașilor, nr. 46,  compartiment resurse umane, în termen de 10 zile lucrătoare de la data  publicării anunțului şi va cuprinde:
· cererea de înscriere la examen adresată conducătorului instituției;
· adeverință în vederea atestării vechimii în treapta profesională din care se promovează;
· copii a cel puțin 2 rapoarte de evaluare a performanţelor profesionale individuale din ultimii 3 ani în care angajatul s-a aflat în activitate și la care a obținut calificativul “foarte bine”.

Bibliografia și tematica

1. Legea  nr. 333/2003  privind paza obiectivelor, bunurilor, valorilor și protecția persoanelor, republicată cu modificările și completările ulterioare, cu tematica: Capitoulul I, II, III, IV, V, VI, VII;
2.  H.G. nr. 301/2012 privind aplicarea Normelor metodologice de aplicare a Legii nr. 333/2003 privind paza obiectivelor, bunurilor, valorilor și protectia persoanelor, republicată cu modificările și completările ulterioare, cu tematica: Capitoulul I, II, III, IV, V, VI, ANEXA nr. 11 la normele metodologice-Capitolul I;
3.Legea nr. 295/2004  privind regimul armelor și al munițiilor, cu modificările și completările ulterioare, cu tematica: Capitolul I, II, III,  IV, V, VI.
4. Legea nr. 307/2006 privind apărarea împotriva incendiilor, cu tematica: Capitolul I, II, IV;
5. Legea nr. 319/2006 a securității și sănătății în muncă.


     II. Ora 10:00 - examen de promovare în treapta profesională imediat superioară a personalului contractual încadrat în funcția de operator dispecer, debutant din cadrul Serviciului Informatică, Administrativ, Dispecerat și Pregătire Profesională.

                  Persoana încadrată în funcție contractuală de debutant promovează la sfârșitul perioadei de debut în baza unui raport de evaluare întocmit în conformitate cu prevederile art. 82 din Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, aprobat prin Hotărârea Guvernului nr. 1336/2022;

Condiții de participare la examen:
· desfăşurarea activităţii într-o funcţie cu grad de debutant, în termenele prevăzute de dispoziţiile art. 78 din H.G. nr. 1336/2022, cu modificările şi completările ulterioare.
                   Examenul constă în susținerea unui interviu, faţă în faţă, care are la bază evaluarea raportului salariatului debutant.

                  Dosarul de înscriere la examen se va depune la sediul Serviciului de Paza a Obiectivelor de Interes Județean Mureș din Tg. Mureș str. Calarașilor, nr. 46,  compartiment resurse umane, în termen de 10 zile lucrătoare de la data  publicării anunțului şi va cuprinde:
· cerere de înscriere la examenul de promovare;
· copia raportului salariatului debutant (Anexa 8 la H.G. nr. 1336/2022);
· copia raportului de evaluare pentru salariatul debutant (Anexa 7 la H.G. nr. 1336/2022)
                   Informaţii suplimentare se pot obţine la sediul Serviciului de Paza a Obiectivelor de Interes Judetean Mures din Tg Mures str. Calarasilor, nr. 46,  Compartiment resurse umane telefon 0265.232382.
                  Afișat  în data de  08.05.2025, la avizier și pe pagina de internet a instituției.

